09/09/2009 | Administración LocalMunicipal
Oleiros
Urbanismo
Publicación Orde 1 de xullo 2009 da Consellería de Medio Ambiente, Territorio e Infraestruturas sobre aprobación definitiva PXOM de Oleiros

ANUNCIO Ponse en coñecemento dos cidadáns para os efectos oportunos, que pola Consellería de Medio Ambiente, Territorio e Infraestruturas, se dictou a seguinte resolución en relación á aprobación definitiva do PXMO de Oleiros: “ORDE DO 1 DE XULLO DE 2009 SOBRE APROBACIÓN DEFINITIVA DO PLAN XERAL DE ORDENACIÓN MUNICIPAL DO CONCELLO DE OLEIROS (A CORUÑA) I. ANTECEDENTES.1. Mediante Orde de 11 de marzo de 2009 a Conselleira de Política Territorial, Obras Públicas e Transportes acordou, de conformidade co artigo 85.5. a) da Lei 9/2002, de 30 de decembro, de Ordenación Urbanística e Protección do Medio Rural de Galicia (en diante LOUG), outorgar a aprobación definitiva con carácter Parcial do Plan Xeral de Ordenación Municipal do Concello de Oleiros, deixando en suspenso as áreas e determinacións obxecto de reparos no Corpo da Orde, ata que o Concello enmende as deficiencias e cumprimente as condicións sinaladas na mesma; e lle remita á Concellería un documento corrixido para a súa aprobación definitiva. A citada Orde de 11 de marzo de 2009, sobre aprobación definitiva do Plan Xeral de Ordenación Municipal do Concello de Oleiros (A Coruña), foi publicada no Diario Oficial de Galicia n.º 73, do venres 17 de abril de 2009, e, posteriormente foi obxecto dunha nova publicación, no Diario Oficial de Galicia n.º 81 do martes día 28 de abril do mesmo ano, onde, mediante corrección de erros da publicación da devandita orde, procedeuse á transcrición do contido íntegro da mesma, que substituíu para todos os efectos o anteriormente publicado, asunto que debe ser obxecto de análise independente á vista do contido do texto corrixido, e tendo en conta que a orde foi recorrida polo Concello de Oleiros ante o Tribunal Superior de Xustiza de Galicia. En data 30/3/2009 o Pleno do Concello de Oleiros aprobou o documento de formalización da Orde de 11 de marzo de 2009.2. Con data do 2/4/2009 recíbese no rexistro xeral da Xunta de Galicia o expediente administrativo do Plan Xeral de Ordenación Municipal de Oleiros, remitido polo Concello para a súa aprobación definitiva, e no que consta a seguinte documentación: – “Documento de cumprimentación da Orde de 11 de marzo de 2009 da C. P. T. O. P. T., marzo 2009” (n.º rexistro 005079 de 26/3/2009), que presenta unha dilixencia na primeira páxina na que se expresa que foi aprobado polo Pleno en sesión de 30/3/2009, introducindo “as correccións derivadas da cumprimentación da condición primeira do citado acordo”. Este documento, ademais de conter as correccións, xustificacións ou simplemente respostas ás condicións expresadas na Orde de 11/3/2009, recolle os seguintes documentos: – “Informe sobre servizos e/ou redes de infraestructuras existentes en cada unha das localizacións que se citan no apartado III.2.3. b) da Orde de 14 de marzo de 2007”, de data 23/3/2009. – “Anexo correccións planos”. – “Anexo correccións normativa urbanística”. – “Documento de cumprimentación da Orde de 11 de marzo de 2009 da C. P. T. O. P. T., marzo 2009” (n.º rexistro 005079 de 26/3/2009 – documentación corrixida), que presenta unha dilixencia na primeira páxina do tomo na que se expresa que foi aprobado polo Pleno en sesión de 30/3/2009, incorporando “as correccións necesarias para cumprimentar a condición primeira do citado acordo”. Neste exemplar, así como o mencionado no apartado anterior, aparecen anuladas todas as follas referidas ao ámbito de solo urbanizable SUD-20, ás que se superpoñen novas follas nas que consta unha dilixencia da mesma data que as primeiras “para facer constar que se incorpora para cumprimentar a condición primeira do acordo plenario de 30 de marzo de 2009, en relación ás determinacións do SUD-20, o Real”. – “Documento de cumprimentación da Orde de 14 de marzo de 2007 da C. P. T. O. P. T., -xustificación condición urbana do PERI-15R e condición segunda do acordo plenario de 30 de marzo de 2009-“. Este documento presenta unha dilixencia na primeira páxina do tomo na que se expresa que foi aprobado polo Pleno en sesión de 30/3/2009, cumprimentando a condición segunda do citado acordo. – Expediente administrativo municipal por duplicado, coas actuacións posteriores á Orde de 11/3/2009, no que constan os seguintes documentos: – Certificado do pleno de data 30/3/2009 sobre “Aprobación do documento de cumprimentación parcial da Orde de 11 de marzo de 2009 da Consellería de Política Territorial, Obras Públicas e Transportes da Xunta de Galicia, sobre aprobación definitiva do PXOM de Oleiros”. – Informe do arquitecto municipal do 27/3/2009, relativo ao ámbito do SUD-20 polo que se propón delimitar o ámbito. – Novo informe do arquitecto municipal do 30/3/2009 en relación co ámbito do SUD-20, favorable ao mantemento do dito ámbito.3. O prazo para resolver a aprobación definitiva do plan xeral, de conformidade co desposto no artigo 85 da LOUG é de tres meses, contados dende a entrada do expediente completo no rexistro da Consellería, polo tanto o prazo remata o día 2 de xullo de 2009. II. CONSIDERACIÓNS E FUNDAMENTACIÓN. Con data do 30/6/2009 a Secretaría Xeral de Ordenación do Territorio e Urbanismo, visto o Informe da Xefatura do Servizo de Planificación Urbanística II, eleva Proposta, que se subscribe nos seus xustos termos, e no que se fan as seguintes consideracións: Todas as cuestións expresadas na Orde do 11/03/2009 foron obxecto de análise e informe individualizado na documentación técnica elaborada polo equipo redactor do PXOM. Non obstante non foron emendadas todas as puntualizacións da Orde, como se detallará a continuación: 1. Respecto das cuestións sobre as que o acordo plenario do 2/12/2008 expresaba como condicións, a derivación por remisión da subsanación das deficiencias observadas, a un documento refundido posterior, non pode considerarse procedente.2. Respecto dos ámbitos e determinacións afectados polo informe emitido pola Dirección General de Aviación Civil del Ministerio de Fomento o 17/02/2009, indícase que o Concello de Oleiros tense dirixido a dita Dirección Xeral para analizar o alcance de ditas determinacións, manifestándose que en tanto este proceso non remate, estas cuestións mantéñense en suspenso.3. Respecto aos ámbitos de solo urbano enunciados no apartado “Clasificación do solo urbano” do número 3 da Orde do 11 de marzo de 2009, na súa maioría segue sen acreditarse a concorrencia das condicións regradas legamente establecidas para dita clasificación.4. Respecto aos ámbitos a clasificar como solo rústico de protección de costas por estar situados a unha distancia inferior a 200 metros medidos desde a liña interior da ribeira do mar, conforme ao artigo 32.2 e) da LOUG, segue sen quedar debidamente acreditada a clasificación de solo urbano. De conformidade co artigo 89 da LOUG, e artigo 1 do Decreto 316/2009, do 4 de xuño, polo que se establece a Estructura Orgánica da Consellería de Medio Ambiente, Territorio e Infraestructuras, a competencia para resolver a aprobación definitiva dos Plan Xerais de Ordenación Municipal lle corresponde ao Conselleiro de Medio Ambiente, Territorio e Infraestruturas. III. RESOLUCIÓN: Visto o que antecede, RESOLVO, 1.º.–Non outorgar a aprobación definitiva, de acordo co punto 5. b) do artigo 85 da Lei 9/2002 do 30 de decembro, de Ordenación Urbanística e Protección do Medio Rural de Galicia, aos ámbitos do Plan Xeral de Ordenación Municipal do Concello de Oleiros que a Orde do 11 de marzo de 2009 deixou en suspenso, por non terse corrixido a totalidade das deficiencias que nela se sinalaban.2.º.–O Concello deberá elaborar os documentos corrixidos precisos para emendar as deficiencas sinaladas no epígrafe II desta Orde, e os elevará, logo dos trámites oportunos, a esta Consellería para a súa aprobación definitiva, remitindo ao efecto o expediente administrativo debidamente dilixenciado”. O que se lle comunica para o seu coñecemento e efectos oportunos.” Sen prexuízo do relativo ás servidumes aeronáuticas que figuran no plano n.º 6.1 ao 6.4 do PXMO e as servidumes acústicas definidas pola Dirección Xeral de Aviación Civil, o apartado 3 do Fundamento II afecta aos ámbitos do documento do PXMO que figuran nos planos de ordenación que se relacionan a continuación: Tamén a orde denegando a aprobación afecta aos seguintes ámbitos: Oleiros, a 27 de agosto de 2009. O alcalde-presidente Asdo.: Angel García Seoane